Tampereen satama
Vuonna 2015 Tampereen satama oli matkustajamäärältään (71 750) Suomen vilkkain sisävesisatama. Osaselitys korkealle matkustajamäärälle löytyy kesäliikenteestä Pyhäjärven Viikinsaarelle, jonne matkustetaan esimerkiksi retkelle tai erilaisiin kulttuuritapahtumiin kuten kesäteatteria katsomaan.
Suomi
Meriteitse kulkee jopa 90 prosenttia Suomen viennistä ja 70 prosenttia tuonnista, määrällä mitattuna. Suomen suurin satama tonnimäärältään on Sköldvikin satama Porvoossa. Yleissatamista suurimmat ovat Hamina-Kotkan satama, Helsingin Satama, Naantalin satama ja Kokkolan satama.